Ir-Regolament tal-Kummissjoni (KE) Nru 13/2004
tat-8 ta' Diċembru 2003
li jistabbilixxi l-kompożizzjoni tal-lista ta' passaġġi ta' l-ilma ta' bixra marittima li hemm fl-Artikolu 3(d) tar-Regolament tal-Kunsill (KEE) Nru 1108/70
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1108/70 ta' l-4 ta' Ġunju 1970 li jintroduċi sistema ta' kontijiet għan-nefqa fl-infrastruttura dwar it-trasport bil-ferrovija, fuq it-triq u f'passaġġi ta' l-ilma interni [1], kif emendat l-aħħar bl-Att ta' l-Adeżjoni ta' l-Awstrija, il-Finlandja u l-Isvezja, u b'mod partikulari l-Artikolu 3(d),
Billi:
(1) Ir-Regolament tal-Kummissjoni (KEE) Nru 281/71 tad-9 ta' Frar 1971 li jistabilixxi li tiġi mibnija l-lista tal-kanali ta' natura marittima provvduta fl-Artikolu 3(e) tar-Regolament tal-Kunsill (KEE) Nru 1108/70 ta' l-4 Ġunju 1970 [2] ġie emendat b'mod sostanzjali diversi drabi [3]. Fl-interessi taċ-ċarezza u r-razzjonalità l-isemmi Regolament għandu jkun kodifikat.
(2) Ir-Regolament (KEE) Nru 1108/70 jipprovdi li l-kontijiet marbuta man-nefqa fl-infrastruttura mhumiex meħtieġa għal diversi kategoriji ta' infrastuttura. Din id-dispożizzjoni tapplika, inter alia, għal ċerti passaġġi ta' l-ilma ta' bixra marittima, li lista tagħhom għandha titfassal mill-Kummissjoni.
(3) Fit-tfassil ta' din il-lista għandu jkun kunsidrat il-proporzjon tat-traffiku li jgħaddi minn ġol-passaġġi ta' l-ilma ta' bixra marittima li jkun ġej bħala riżultat tat-traffiku fil-passaġġi ta' l-ilma interni, jew ix-xewqa li tkun introdotta sistema ta' kontijiet għan-nefqa ta' l-infrastruttura b'rabta ma' dawn il-passaġġi ta' l-ilma fid-dawl tat-twaqqif ta' sistema li tkun titlob ħlas għall-użu ta' l-infrastruttura,
ADDOTTAT DAN IR-REGOLAMENT:
Artikolu 1
Il-lista ta' passaġġi ta' l-ilma ta' bixra marittima pprovduta fl-Artikolu 3(d) tar-Regolament (KEE) Nru 1108/70 qed tidher fl-Anness I għal dan ir-Regolament.
Artikolu 2
Ir-Regolament (KEE) Nru 281/71 jiġi mħassar.
Ir-referenzi għar-Regolament imħassar għandhom ikunu interpretati bħala referenzi għal dan ir-Regolament u għandhom jinqraw f'konformità ma' l-iskeda ta' korrelazzjoni li hemm fl-Anness III.
Artikolu 3
Dan ir-Regolament għandu jidħol fis-seħħ fl-20 jum wara dak tal-pubblikzzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Diċembru 2003.